es isch e nasse tag, e tag zum hasse  e junge ma mitemne mässer steit vorem massegrab  viu wasser isch gflosse unge bir aare  sit dr sägesser isch gange wägeme lungeversäge  bulle hei dr köbi nie meh gfunge, hei gmeint sig fertig  charly freiglah, dr offizieu  einzig erbe  en auki ohni feste wohnsitz  doch dr aut sägesser wird ersch rue wen är o tod isch  dr körper isch nur es konstrukt imene roustuu  z'läbe vou strub, wi sech gschicht widrhout sch trurig  köbi zuckt wone schmärz i sis ohr dringt  (sägesser) är het immerno kontakt zu sim grossching  dr uncle charly isch sis nächste mordopfer  köbi mischt ds bluet wonim usem ohr tropft  mitem räge, jahre sit är am glyche ort wohnt  zgross für das gartehüsli froh ischer  morn tod  kontakt- hüt verkünde chind tränezit  familienabe und bluet sprützt a fänsterschibe  buebe u meitli ströme a us aune himusrichtige  morde i de hochhüser u eifamiliesidlige  di boshafte chly goofe versammlesech  vorem schosshaudefridhof bim hansjakob  dr letscht kampf naht scho- dr infamos plan isch itroffe  wed wosch dafsch o du mit mim grosspapi mitcho    refrain:  ds läbe isch nur das wos der git  u bis mer stärbe ischs e frag vo der  zit  u da d'nie weisch wiviu wäg vor dr lit  isches nie zpät fürne nöiafang oder nid    är isch dr bescht chund wos git ar bar  (no eine) blaue dunst chunt usem vergiubte bart  z'blatt vor ihm isch lär, wi jede tag afa rime när  no eine nä, wüu er merkt d'muse isch für immer wägg  so viu hätter chönne mache us sim läbe  niemer hät dänkt es würd en auki us ihm wärde  im rusch lallt er mit glänzige ouge vo sim aubum  s'chäm itz de ändlech use u när luegemer  de au tumm  är gloubt dra doch e troum darf fasch nid wahr si  schnid für nüt nenne si ne dachschade charly  räge tropft dür ds dach us iseplatte uf ds wisse blatt  u mischt sech mit em rote farbstift  und är stricht sech di mischig ad backe  zur glyche zit wi si neffe das macht ? bis zum ohr  hütt isch ? irgendwie angers irgendöppis mit ihm los  e blitz erhäut d'umriss vo ching imne fridhof    refrain    dr aut ma im roustuu het denn i de tage  während em charly sim haftufenthaut ds ewige gsägnet  und dr charly füut sech sit däm tag verfluecht  ds einzige wonim dr sägesser het glah isch es tagebuech  doch är het sech no nie gwagt es zläse  bis hüt am abe itz nimmt ers us dr jaggetäsche  ds erste kapitu isch no us dr zit vom chrieg  är sig us einzig überläbend suspendiert vom dienst  und es steit är wüss für was er ab hüt söu läbe  ssig öppis passiert mit ihm hüt im schützegrabe  dr charly vergisst  sis bier ? är list sit vier stund  vertieft das buech realisiert sgit en iszit hie  wen är nid igrift u zit pressiert  kapiert was si vater schribt im kapitu vier:  beschribt mühleberg woner isch nuklearingenieur gsi  u wele chnopf drücke das reaktor zerstört wird  dr köbi sini waffe charly's mord sig plant  äbe doch! s'isch glych nid verfougigswahn!  hets ne ja gseit ir waudou är erfingi nid märli  si vatter sig i sim neffe u sig hinger im här, hie steits!  erligt dr charly nid sine schmärze  sprängt köbi mühleberg am zwöite sunnti im märz  das isch hüt! charly packt ds heft i sack  laht sis bier chlaut es velo u fahrt i di letschti schlacht    refrain    es isch sunnti abe in mühleberg bir ackerweid  und dr herr sägesser luegt usem köbi uf ds akw  u wüu er charly nid fingt radiert er ganz bärn  de isch er ämu sicher tod, s'müesse haut ged au stärbe  u währenddäm fahrt charly i schlangelinie  em fluss  nah gheit paar mau fasch id aare ine  doch är schaffts und es besteit für morn no hoffnig  woner achunt findt er ds'isetor scho off  u rennt ine bis en armee vo ching vor sim gring steit  dr wäg sperrt är stockt und e stimm hinger ihm seit:  "da bisch ja, ha scho mau gmeint heib di erledigt  aber ha di verwächslet, dä denn uf dr brügg isch dr sepp gsi  u itz isch fertig, itz stärbet der au  u wärdet ged mau unger dr versüchte ärde begrabe"  und bevor dr hansköbi  irgendöppis cha mache  packt ne dr charly u dänkt ad schlussszene vo starwars  doch es längt nid und charly schnume arm drann  u grad wos usgset as köbi d'überhang bhautet  da rütscht er und gheit ids becki mit de uranstäb  im letschte momänt packt ne charly no am handglänk  u hebt ne doch si ermu isch verrisse  charly flüsteret am köbi: "säg am sepp i vermiss ne"  dr stoff risst und dr bueb schlift a dr wang ids  ..offnige wasser ids uran dsch di ganz gschicht  är seit: "ching, mir gö, es git z'ässe dehei"  si fö afa gränne u lö iri mässer la gheie  und är dänkt sech : "e neui zit isch ab morn dra  itz blibi suber, i weis i fa nomau vo vor a."    refrain    gester no e penner im pappkarton  und hüt rettet charly dr ganz kanton  aso überleg der guet ob itz däm typ nüt wosch gä  was isch scho es fränkli u vilech schuudisch im ja dis läbe      Greis Lyrics